*Tämä artikkeli käsittelee vuonna 1986 syntynyttä jääkiekkopuolustaja Jan Kolářia. Muista samannimisistä henkilöistä katso Jan Kolář.*

**Jan Kolář** (s. 22. marraskuuta 1986 Pardubice, Tšekkoslovakia) on tšekkiläinen jääkiekkopuolustaja, joka pelaa Tšekin Extraliga-joukkue HC Pardubicessa. Hän toimii joukkueen kapteenina.

Ura
---

### Seuraura

Kolář on HC Pardubicen kasvatti. Hän siirtyi 16-vuotiaana HC Třinecin A-nuoriin kaudeksi 2003–2004, mutta kaudeksi 2004–2005 Kolář palasi taas Pardubiceen, jonka A-nuorten eniten maaleja tehnyt puolustaja hän oli kuudella osumallaan. Kolář voitti myös joukkueen sisäisen tehotilaston lukemalla +19. Hän puki kauden aikana myös ensimmäiseen Extraliga-otteluunsa kevään 2005 pudotuspeleissä jääden siinä kuitenkin ilman peliaikaa. Kaudella 2005–2006 Kolář ei mahtunut kertaakaan Pardubicen Extraliga-joukkueen kokoonpanoon, vaan hän pelasi lähes koko kauden lainalla sarjatasoa alempana 1. česká hokejová ligassa HC Hradec Královén ja KLH Jindřichův Hradecin joukkueissa. Myös kausi 2006–2007 eteni lähes kokonaan lainalla samalla sarjatasolla BK Havlíčkův Brodin paidassa. Kolář sai kauden aikana myös ensimmäiset jääaikansa Extraligassa. Hän pelasi ensimmäisen ja kauden ainoaksi jääneen Extraliga-ottelunsa 24. marraskuuta 2006 HC Litvínovia vastaan.

Kausi 2007–2008 oli Kolářille varsinainen tulokaskausi Extraligassa, jossa hän teki 43 runkosarjaottelussa yhden syöttöpisteen, kuten myös kolmessa pelaamassaan karsintasarjan ottelussa. Kolár pelasi ison osan kaudestaan kuitenkin myös lainalla 1. ligan HC Hradec Královéssa. Kauden 2008–2009 runkosarjasta hän pelasi puolestaan yli puolet lainalla HC Chrudimissa. Kaudella 2009–2010 Kolář vakiinnutti paikkansa Pardubicen Extraliga-kokoonpanossa ja teki 48 runkosarjaottelussa tehot 5+5=10 sekä 13 playoff-ottelussa neljä syöttöpistettä. Hän teki ensimmäisen Extraliga-maalinsa 15. syyskuuta 2009 vieraissa HC Libereciä vastaan. Kolář voitti kauden päätteeksi Tšekin-mestaruuden. Kaudella 2011–2012 hän teki Extraligan yhden kauden piste-ennätyksensä tehoilla 5+14=19, joilla Kolář jakoi liigan puolustajien pistepörssin kymmenennen sijan kolmen muun pelaajan kanssa. Hän voitti kauden päätteeksi Tšekin-mestaruuden ja valittiin Extraligan parhaaksi puolustajaksi.

Kesken kauden 2012–2013, marraskuussa 2012 Kolář siirtyi Pardubicestä KHL:n ukrainalaijoukkue Donbass Donetskin riveihin. Hän edusti joukkuetta kauden aikana myös Continental Cupissa, joka päättyi Donbassin voittoon. Huhtikuussa 2013 Kolář teki joukkueen kanssa vuoden mittaisen jatkosopimuksen. Myös kaudella 2013–2014 hän edusti Donbassia myös Continental Cupissa. Kauden jälkeen Kolář sai sopimustarjouksia myös NHL:stä, mutta hän päätti NHL-seuran tarjouksen pitkittymisen vuoksi jatkaa lopulta uraansa KHL:ssä tehtyään vuoden mittaisen sopimuksen Admiral Vladivostokin kanssa heinäkuun 2014 lopulla. Kolář oli joukkueen tehokkain puolustaja tehoilla 8+15=23 ja hän voitti Admiralin sisäisen tehotilaston lukemalla +23.

Huhtikuussa 2015 Admiral Vladivostok ilmoitti tehneensä alustavasti kaksivuotisen jatkosopimuksen Kolářin kanssa. Koska seura oli talousvaikeuksissa ja budjettia ei lyöty ajoissa lukkoon, hänen sopimustaan ei missään vaiheessa allekirjoitettu, vaan Kolář teki kesäkuussa kaksivuotisen sopimuksen Amur Habarovskin kanssa. Kaudella 2015–2016 hän nousi joukkueen varakapteeniksi.

### Maajoukkueura

Kolář edusti Tšekkiä MM-kilpailuissa vuosina 2014, 2015 ja 2016. Yhteensä hän on pelannut 74 A-maaottelua tehopistein 3+9=12. Kolář on kuulunut myös Tšekin A-maajoukkueen kapteenistoon kaudella 2015–2016.

Kolář pelannut myös seitsemän nuorten ja kolme poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | HC Pardubice | ČEL | – | – | – | – | – | 1 | 0 | 0 | 0 | 0 |
| 2005–2006 | HC Hradec Králové | Tšekki I | 7 | 0 | 1 | 1 | 4 | – | – | – | – | – |
|  | KLH Jindřichův Hradec | Tšekki I | 33 | 1 | 2 | 3 | 18 | – | – | – | – | – |
| 2006–2007 | BK Havlíčkův Brod | Tšekki I | 51 | 3 | 9 | 12 | 44 | – | – | – | – | – |
|  | HC Pardubice | ČEL | 1 | 0 | 0 | 0 | 0 | – | – | – | – | – |
| 2007–2008 | HC Hradec Králové | Tšekki I | 12 | 1 | 1 | 2 | 4 | 9 | 0 | 2 | 2 | 8 |
|  | HC Pardubice | ČEL | 43 | 0 | 1 | 1 | 22 | – | – | – | – | – |
| 2008–2009 | HC Chrudim | Tšekki I | 35 | 7 | 6 | 13 | 40 | – | – | – | – | – |
|  | HC Pardubice | ČEL | 26 | 0 | 2 | 2 | 10 | 7 | 0 | 1 | 1 | 2 |
| 2009–2010 | HC Pardubice | ČEL | 48 | 5 | 5 | 10 | 28 | 13 | 0 | 4 | 4 | 2 |
| 2010–2011 | HC Chrudim | Tšekki I | 3 | 1 | 4 | 5 | 4 | – | – | – | – | – |
|  | HC Pardubice | ČEL | 47 | 2 | 1 | 3 | 22 | 4 | 0 | 0 | 0 | 4 |
| 2011–2012 | HC Pardubice | ČEL | 52 | 5 | 14 | 19 | 57 | 19 | 0 | 7 | 7 | 8 |
| 2012–2013 | HC Pardubice | ČEL | 21 | 2 | 9 | 11 | 16 | – | – | – | – | – |
|  | Donbass Donetsk | KHL | 25 | 1 | 2 | 3 | 10 | – | – | – | – | – |
| 2013–2014 | Donbass Donetsk | KHL | 53 | 3 | 10 | 13 | 22 | 13 | 0 | 1 | 1 | 6 | MM | 10 | 1 | 2 | 3 | 2 |
| 2014–2015 | Admiral Vladivostok | KHL | 56 | 8 | 15 | 23 | 59 | – | – | – | – | – | MM | 10 | 0 | 3 | 3 | 2 |
| 2015–2016 | Amur Habarovsk | KHL | 60 | 1 | 11 | 12 | 55 | – | – | – | – | – | MM | 8 | 0 | 1 | 1 | 4 |
| 2016–2017 | Amur Habarovsk | KHL | 60 | 9 | 6 | 15 | 25 | – | – | – | – | – |
| 2017–2018 | Amur Habarovsk | KHL | 51 | 7 | 10 | 17 | 57 | 5 | 0 | 3 | 3 | 18 | OK | 6 | 1 | 2 | 3 | 4 |
| 2018–2019 | Amur Habarovsk | KHL | 41 | 4 | 9 | 13 | 12 | – | – | – | – | – | MM | 10 | 1 | 5 | 6 | 4 |
| 2019–2020 | HC Pardubice | ČEL | 51 | 5 | 17 | 22 | 22 | – | – | – | – | – |
| 9 kautta | yhteensä | ČEL | 289 | 19 | 49 | 68 | 177 | 44 | 0 | 13 | 13 | 20 |
| 7 kautta | yhteensä | KHL | 346 | 33 | 63 | 96 | 240 | 18 | 0 | 4 | 4 | 24 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jan Kolář (jääkiekkoilija, 1986)**.
* Jan Kolář The Internet Hockey Databasessa (englanniksi)
* Jan Kolář *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Jan Kolář *Elite Prospects*. Everysport Media Group AB.  (englanniksi)
2. 1 2  Jan Kolář HC DYNAMO PARDUBICE, a. s.. Viitattu 14.6.2015. (tšekiksi)
3. ↑  Tshekin maajoukkuepuolustaja siirtyy KHL:n suomalaisjoukkueeseen  16.11.2012. SuomiKiekko. Viitattu 14.6.2015.
4. ↑  Tshekkipakki jatkaa uraansa ukrainalaisessa KHL-seurassa  11.4.2013. SuomiKiekko. Viitattu 14.6.2015.
5. ↑  NHL-seura vitkutteli päätöksen kanssa – Tshekin maajoukkuepakki valitsi KHL:n  3.8.2014. SuomiKiekko. Viitattu 14.6.2015.
6. ↑  KHL-seuralta naurettava sopimusuutinen  10.4.2015. SuomiKiekko. Viitattu 14.6.2015.
7. ↑  KHL-seura vahvistuu MM-kisoista tutulla pakilla  12.6.2015. SuomiKiekko. Viitattu 14.6.2015.